
Конкурсна-пазнавальная  праграма
“Свята  роднага  слова”

Мэта: раскрыць значэнне Дня беларускага пісьменства.
Заданы: пашыраць i паглыбляць веды па гісторыi i культуры роднага краю; развіваць пазнавальны інтарэс у малодшых школьнікаў; выхоўваць нацыянальную самасвядомасць, патрыятызм i любоў да Радзімы; садзейнічаць фарміраванню адказнасці за захаванне гісторыка-культурных каштоўнасцей беларускага народа; вучыць дзейнічаць у камандзе.

Абсталяванне: карткі з заданнямі; выявы гербаў гарадоў, у якіх праводзіўся Дзень беларускага пісьменства; партрэты беларускіх асветнікаў; перакладныя руска-беларускія i беларуска-рускія слоўнікі; прызы, граматы i медалі для ўзнагароджвання.

Папярэдняя работа: афармляецца тэматычная выстава; вучні загадзя рыхтуюць эмблемы каманд, вучаць на памяць дэвізы.

Ход мерапрыемства
Вядучы. Шчыра  вітаю  ўдзельнікаў  нашай  гульні  i  ix  балельшчыкаў! Сённяшняе  мерапрыемства  прысвечана  Дню  беларускага  пісьменства — святу роднага  слова. У  нашых  спаборніцтвах  прымуць  удзел  каманда  хлопчыкаў "Беларусы"  i  каманда  дзяўчынак "Беларусачкі

".

Капітан "Беларусаў" прадстаўляе ўдзельнікаў сваёй каманды i чытае ўрывак з верша Міколы Маляўкі "Я — беларус маленькі".

Я — беларус  маленькі

3 блакітнымі  вачыма, 
Хачу  i  я, каб  лепей 
Жыла  мая  Радзіма. 
Капітан "Беларусачак" прадстаўляе ўдзельніц сваёй каманды i чытае  ўрывак з верша Леаніда Пранчака  "Я дзяўчынка-беларуска".

Я  дзяўчынка-беларуска 
3  васільковымі  вачыма. 
Хоць  малая, але  знаю: 
Беларусь — мая  Радзіма. 
Вядучы прадстаўляе журы. Старшыня журы віншуе каманды са святам i жадае поспехаў у спаборніцтвах.
Вядучы. Дзень  беларускага  пісьменства — гэта  нацыянальнае  свята, якое адзначаецца  штогод  у  першую  нядзелю  верасня. Традыцыйна  Дзень  беларускага пісьменства  праводзіцца  ў  гарадах, якія  з'яўляюцца  гicтарычнымі  цэнтрамі беларускай  культуры, навукі  i  кнігaдрукавання. Упершыню  Дзень  беларускага пісьменства  прайшоў  у  1994 годзе. А  ў  якіх  гарадах  праводзілася  гэтае  свята, вы павінны  будзеце  адказаць.
Конкурс  "У  гэтых  гарадах  гісторыя  жыве "
Удзельнікі  каманд  па  чарзе  называюць  гарады, у  якіх  у  розныя  гады  праходзіў Дзень  беларускага  пісьменства. За  кожны  правільны  адказ  каманда  атрымоўвае два  балы, за  памылковы  адказ  адзін  бал  з  рахунку  каманды  здымаецца.
Пасля таго як усе "сталіцы" Дня беларускага пісьменства (Полацк, Тураў, Навагрудак, Нясвіж, Орша, Заслаўе, Мсціслаў, Mip, Камянец, Паставы, Шклоў, Бары-саў) будуць названы, вядучы выдае капітанам каманд па два канверты: у адным знаходзяцца карткі з назвамі гарадоў, у другім — выявы ix гербаў. Каманды павінны да герба прымацаваць назву горада, якому ён належыць. За кожны правільны адказ налічваецца пяць балаў. Калі каманда згаджаецца на прапанову вядучага карыстацца даведачнай літаратурай, то ёй налічваецца па тры балы за кожны правільны адказ.
Вядучы. Другі  конкурс  нашых  спаборніцтваў  прысвечаны  беларускім  дзеячам, 
з  імёнамі  якіх  звязана  развіццё  культуры, асветы  i  кнігадрукавання  на  Беларусі.

Конкурс  "Славутыя  імёны  Бацькаўшчыны"

Вядучы раздае капітанам канверты з карткамі, на якіх запісана інфармацыя пра жыццё беларускіх асветнікаў i культурных дзеячаў. Па гэтых звестках трэба вызначыць, пра каго ідзе размова. За правільны адказ налічваецца два балы, за памылковую версію адзін бал з рахунку каманды здымаецца.
1.  Беларуская  асветніца— дачка  полацкага  князя, якая  насуперак  волі бацькоў  стала  манашкай. Спачатку  жыла  пры  Сафійскім  саборы  ў  Полацку, дзе  чытала  i  перапісвала  кнiri. Заснавала  ў  Полацку  жаночы  i  мужчынскi манастыры. У  манастырскай  школе  займалася  адукацыяй  дзяцей. Стала першай  жанчынай  сярод  ycxoднix  славян, якую  царква  абвясціла  святой.   
                                                                                      (Ефрасіння  Полацкая)
2.  Пачынальнік  кнігадрукавання  сярод  усходніх  сла​вян. Нарадзіўся  ў  канцы  XV стагоддзя  ў  Полацку. Вучыўся  ў  польскім  горадзе  Кракаве  i Італьянскім  горадзе  Падук. У  1517 годзе  ў  чэшскім  горадзе  Празе  выдаў першую  друкаваную  кнігу  на  старабеларускай  мове. Пры  афармленні  кнiг шырока  выкарыстоўваў  ілюстрацыі.                             (Францыск  Скарына)

3.  Беларускі  паэт, драматург, педагог, грамадскі  дзеяч  i  асветнік. Вучыўся  ў  Полацку, Kieвe, Вільні. Акрамя  беларускай  ведаў  лацінскую, польскую  i царкоўнаславянскую  мовы, пicaў  на  гэтых  мовах  вершы, прамовы, навуковыя трактаты. Пры  адным  з  полацкіх  манастыроў  стварыў  школьны  тэатр. Па запрашэнню  рускага  цара  стаў  настаўнікам  будучага  iмператapa  Пятра I.      У  Маскве  адкрыў  друкарню,  дзе  выйшла  складзеная  iм  кнira "Буквар". Прымаў удзел у стварэнні тэатра пры двары рускага ца​ра. (Сімяон  Полацкі)
4. Славуты  старажытнабеларускі  пісьменнік-прапаведнік. Нарадзіўся  на пачатку  XII стагоддзя  ў  горадзе  Тураве. Рана  пастрыгся  ў  манахі  i  заняўся літаратурнай  дзейнасцю. Ён  пicaў  пра  тое, як  павінны  жыць  людзі. Каб 
замаліць  людскія  гpaxi, добраахвотна  зачыніўся  ў  высокай  драўлянай  вежы на  беразе  Прыпяці. Доўгія  месяцы  туды  яму  насілі  толькі  ваду  i  хлеб. У гэты  час  ён  напісаў  малітвы, вядомыя  i  сёння. Сучаснікі  называлі  яго Златавустам.                                                                              (Кірыла  Тураўскі)

Вядучы. Беларуская  мова — нацыянальная  мова  беларускага  народа. Яна роднасная  рускай  i  ўкраінскай  мовам, але  мае  свае  асаблівасці.  Наступны  конкурс пакажа, хто  з  вас  добра  ведае  родную  мову.
      Конкурс  "Вобразная, вольная, пявучая  мова  беларуская  мая"

Вядучы раздае капітанам канверты з карткамі, на якіх запісаны заданні. За кожнае дакладна падабранае слова налічваецца адзін бал. Калі каманда пажадае карыстацца перакладнымі слоунікамі, колькасць набраных ёю балаў памяншаецца ў два разы.

I.  Падбярыце да слоў антонімы (словы з супрацьлеглым значэннем):

апоўначы (апоудні), багаты (бедны), брудны (чысты), весяліцца (сумаваць),  

востры (тупы), гарачыня (холад), дазвол (забарона), добра (кепска),  

    дужы(слабы), замкнуць(адамкнуць), заплюшчыць (расплюшчыць), звонку   

    (знутры), здаровы (хворы), карысць (шкода), мяккі (цвёрды), натуральны 
    (штучны), перамога (паражэнне), праўда (хлусня),пытанне (адказ).
ІІ.  Падбярыце да слоў сінонімы (словы з блізкім значэннем): шлях (дарога, сцяжынка), многа (шмат), храбры (адважны, смелы, бясстрашны, мужны), золак (світанне, досвітак), хутка (імкліва, імгненна), моцны (дужы), мокры (вільготны, сыры, набрынялы), вясёлы (радасны), дрэнны (кепскі), работа (праца, справа, дзейнасць), бяда (няшчасце, гора, ліха), гразь (бруд), доктар (урач, лекар), поспех (удача).
ІІІ.  Падбярыце да кожнага рада слоў па адным слове, якое ix аб'ядноўвае:
ажыны, маліны, чарніцы (ягады); курыца, ластаўка, зязюля (птушкі); талерка, кубак, патэльня (посуд); бульба, агурок, морква (гародніна); пярсцёнак, пацеркі, бранзалет (упрыгажэні); суп, аладкі, хлеб (ежа).
IV.  Выкрасліце з кожнага рада слоў лішняе слова:

садавіна, яблык, груша, сліва;
воўк, зубр, трус,мядзведзь; 
індык, птушка, жораў, бусел; 
студзень, люты, снежань, чэрвень; 
матылёк, пчала. павук, мурашка; 
медаль, сабака, боль, шафа.

V.
Перакладзіце з рускай мовы на беларускую словы: 



кузнечик  (конік),  лампа  (лямпа), 



дикий кабан  (дзік),  очки  (акуляры), 
кисточка  (пэндзлік),  утро  (раніца),
     обезьяна  (малпа),  учитель (настаўнік), 
    ящик стола  (шуфляда),  стул  (крэсла), 
    карандаш  (аловак),  август  (жнівень), 
    зеркало (люстэрка),  журнал (часопіс), 
    цветок (кветка),  шоссе (шаша), 
    серьги (завушніцы),  стекло (шкло),
     обои (шпалеры),  петух (певень), 
    тыква (гарбуз),  перчатки (пальчаткі).
VI.  Перакладзіце з беларускай мовы на рускую сло​вы: 
                 верш  (стихотворение), кастрычнк  (октябрь), 
             нырка  (почка),  відэлец  (вилка),
             вясёлка  (радуга), блытаніна  (путаница), 
             бурак  (свёкла), кавун  (арбуз), 
             прыклад  (пример), суніцы  (земляника), 
                 вавёрка  (белка), кола  (колесо),
             чыгунка  (железная дорога), цукар  (сахар), 
                 качка  (утка), зорка  (звезда),
             кава (кофе), захад (запад),
             куфар (сундук), шкарпэткі  (носки), 
             пялёстак (лепесток), сукенка (платье).
Вядучы. Ну вось, шаноўныя сябры, мы яшчэ раз пераканаліся ў тым, наколькі прыгожая i самабытная наша родная мова. А зараз — наступны конкурс.
Конкурс  "Вякі  не  скарылі  вучэнне  Скарыны"

Вядучы раздае капітанам каткі з крыжаванкамі. Каманда, якая першай разгадае крыжаванку i назаве ключавое слова, атрымае шэсць балаў, другой камандзе налічваецца чатыры балы.

1.  Яно нарадзілася, але ніколі не памipae. 
Хто з iм пазнаецца, ніколі ўжо не расстанецца.
2.  Белае поле, чорнае насенне, 
Хто яго сее, той усё разумее.
3.  Сам не ўмее ён нічога, а ў руку калі ўзяць — 
можа нам ён многа-многа паказаць i расказаць.
4.  У вадзе купалася, ды сухой засталася. 
Калісьці яе пер'е спрыяла вучэнню.
5.  Не куст, а з лісточкамі, 

     Не кашуля, а пашыта. 
     Хто з ёю знаецца,

     Той розуму набіраецца.
6.
 Kiнь на камень — не разаб'ецца,
Кінь у ваду — дык расплывецца.

Вядучы. Малайцы, вы  правільна  разгадалі  ключавое  слова. Aпошнi  конкурс нашых  спаборніцтваў  прысвечаны  беларускім  народным  казкам.
Конкурс  "3  легендаў  i  казак  былых  пакаленняў"

Капітаны  атрымоўваюць карты, на якіх запісаны змененыя назвы беларускіх народных казак. Задача — аднавіць назвы. За кожны дакладны адказ налічваецца два

балы, за памылковую версію адзін бал з рахунку каманды здымаецца.
1.   Як  курачка  ваўка (пеўніка) ратавала.

2.   3  бота (рога) ўсяго  многа.

3.   Ад  крадзенага  не  вырасцеш (пасыцееш).
4.   Каток — папяровы (залаты) лабок.

5.   Ганарыстая  чапля (варона).
6.   Разумная  сястра (дачка).
7.   Цяжкі (лёгкі)  хлеб.

8.  Пшанічны  бохан (каласок).
     9.  Як  багаты (бедны) мужык  гусей  дзяліў.

10.  Тры (два) маразы.

11.  Суп  з  рыдлёўкі (сякеры).
12.  Чаму  заяц, ліса  ды  слон (воўк) разам  не  сыходзяцца.

Вядучы.  Вось  i  завяршылася  наша  гульня,  вялiкі  ўсім  дзякуй. Мне  здаецца, што  яна  вам  спадабалася. А  зараз  даведаемся, якая  каманда  перамагла  ў спаборніцтвах.

Журы  абвяшчае  вынікі. Каманда-пераможца  ўзнагароджваецца медалямі  ў  выглядзе  літары "У", другой  камандзе  выдаюцца  граматы, усе  ўдзельнікі  гульні  атрымоўваюць  прызы.

